มนต์เสน่ห์ ไทเป-เกาสง บินไทยเบิกร่องแดนใต้ไต้หวัน โกยส่วนแบ่งตลาด 53%
เป็นอีกประเทศที่น่าท่องเที่ยวในราคาเบาๆ,ใครๆ ก็ว่าประเทศไต้หวัน คือ Little Japan แต่ถ้าใครยังไม่ได้สัมผัสด้วยตา ได้ก้าวเท้าลุยย่ำเที่ยวก็คงตอบได้ยากว่า จริงอย่างที่ปากว่าหรือไม่,และเป็นโอกาสดี ที่, อาสาม แห่งทีมข่าวเฉพาะกิจไทยรัฐออนไลน์, ได้รับคำเชิญพิเศษจาก ,การบินไทย, ในทริปโปรโมตเส้นทาง ไทเป-เกาสง พร้อมนั่งเครื่องบินใหญ่ใหม่ล่าสุดโบอิ้ง B787-9 ที่เพิ่งรับมอบมาใช้เมื่อปลายปีที่แล้ว แล้วนำมาใช้เสิร์ฟผู้โดยสารบินตรงกรุงเทพ-ไทเป ให้ได้สัมผัสความสบาย และบริการที่เต็มอิ่มจากการบินไทย,สำหรับการเดินทางในทริปนี้ เป็นเที่ยวบิน TG632 เมื่อได้ขึ้นเครื่องบินก็ได้รับความสะดวกสบายจากเทคโนโลยีที่ใส่ไว้ในเครื่อง โดยเฉพาะจอภาพระบบสัมผัสพร้อมหูฟัง หมอน-ผ้าห่มไว้อย่างดี เรียกว่าเพียงแค่นั่งลงและเลือกชมสิ่งที่ชอบเท่านั้น ทั้งหนัง เพลง ความบันเทิงอื่นๆ เพียง 3 ชั่วโมง ก็ผ่านไปอย่างรวดเร็วก็ถึงประเทศไต้หวัน ลงสนามบินไทเป เป็นที่เรียบร้อยแล้ว,เมื่อย่างก้าวเข้าสู่ไทเป แน่นอนสิ่งที่เราสัมผัสได้คือ อากาศ ช่วงที่เราไป (กลางเดือนมีนาคม) อากาศไม่ร้อน มีลมเย็นๆ โชยรอบตัวเราตลอดเวลา,จุดหมายแรกอนุสรณ์สถานเจียงไคเชก (Chiag Kai-Sheck Memorial Hall),อนุสรณ์สถานเจียงไคเชก เป็นสถานที่ที่นักท่องเที่ยวทุกคนต้องมา เพราะเป็นสถานที่รวบรวมประวัติศาสตร์ชาติไต้หวัน กว่าจะหลอมรวมมาเป็นชาติ,สถานที่แห่งนี้ถูกสร้างขึ้นเพื่อรำลึกถึงอดีตประธานาธิบดีวีรบุรุษของชาติ เป็นอาคารสีขาวทั้ง 4 ด้าน มีหลังคาทรง 8 เหลี่ยม โดยมีสถาปัตยกรรมแบบจีนตั้งเด่นเป็นสง่าอยู่ตรงกลางจตุรัสเสรีภาพ มีบันไดด้านหน้า 89 ขั้น (เท่าอายุ อดีต ปธน.เจียงไคเชก),ภายในจะมีห้องจัดแสดงประวัติ ภาพถ่าย ของใช้ส่วนตัวมากมาย แต่ไฮไลต์ของที่นี่ คือ จะมีพิธีเปลี่ยนเวรทหาร ซึ่งจะมีทุกๆ ต้นชั่วโมง, อาสาม, ก็โชคดีที่ได้ไปดูเช่นกัน ซึ่งเป็นช่วงที่เชิญธงชาติลงจากเสาพอดี,สิ่งที่สังเกตเห็นได้คือ ทำไมทหารแต่ละคนรู้สึกหล่อกันจังและก็ได้คำตอบจากคุณ Sarinee Cheng สาวสวยคนไทยที่เป็นกูรูไต้หวันที่ร่วมทริปไปกับเราด้วยบอกว่า ,วัดหลงซาน.,คือสถานที่ถัดมา ที่ได้มาเยือนขอพร ว่ากันว่า จริงๆ แล้วที่นี่น่าจะเป็นศาลเจ้ามากกว่า เพราะหากเป็นวัดก็ต้องมีพระจำวัดอยู่จริงไหม? ,ศาลเจ้าหลงซาน ถูกสร้างขึ้นเมื่อปี 1738 เดิมถูกสร้างขึ้นเพื่อสักการะเจ้าแม่กวนอิม แต่ปัจจุบันได้มีพระพุทธรูป และเทพองค์อื่นๆ มาประดิษฐานนับร้อยองค์ ตามหลักความเชื่อพุทธ เต๋า และ ขงจื้อ,ทั้งนี้คุณไกด์ของเรา นาม ,อาเหลียง, บอกว่า คนไต้หวันนั้นมีความเชื่อเรื่องเทพที่หลากหลายมาก แต่หากให้บอกว่าเทพองค์ไหนที่คนไต้หวันนับถือมากที่สุด ก็คือ ,เจ้าแม่ทับทิม, เหตุเพราะคนที่นี่มีอาชีพส่วนใหญ่ คือ อาชีพประมง เจ้าแม่ทับทิม คือ เทพธิดาแห่งท้องทะเล ช่วยคุ้มครองผู้เดินทางทางเรือ ด้วยเหตุนี้จึงทำให้คนไต้หวันให้การนับถือเป็นอย่างมากเรียกว่า ถ้ามีงานเกี่ยวกับเจ้าแม่ทับทิม คนไต้หวันก็พร้อมจะให้ความร่วมมืออย่างเต็มที่ กลับกันหากนักการเมืองจะทำกิจกรรม หรือ ปิดถนน ,ก็โดนด่าแล้ว,และที่โชคดีไปกว่านั้น ตอนที่เรามาจะเป็นช่วงเทศกาลโคมพอดี ภาพศาลเจ้าหลงซาน จึงถูกประดับด้วยโคมอย่างสวยงาม,หลังจากไหว้พระเจ้าขอพรกันแล้วคราวนี้ก็มาศึกษาสมบัติชาติของไต้หวันกันบ้าง ใน พิพิธภัณฑ์พระราชวังแห่งชาติกู้กง (National Palace Museum) ในนี้ใครที่ชอบศึกษาประวัติศาสตร์ ศิลปะ โบราณวัตถุ คงใช้เวลาเป็นวันๆ ก็ไม่พอ เพราะในนี้จะอุดมไปด้วยหนังสือหายาก สิ่งของหายาก ผลงานทองสำริด อาวุธ เครื่องประดับโบราณมากมาย โดยเฉพาะ, หยกผักกาดขาว หินรูปหมูสามชั้น และ กระถางสัมฤทธิ์เหมากง,หลังจากผ่านหมวดประวัติศาสตร์ สักการะสิ่งศักดิ์สิทธิ์ไปแล้วจากนั้นก็ขึ้นจุดชมวิวของไทเป ได้แก่ตึก 101 ชมทิวทัศน์รอบทิศแล้วก็ตามต่อด้วยตลาดผลาญเงิน,ตอนนี้ก็ถึงคิวเดินตลาด ซึ่งเราก็ได้เดินตลาดย่านซีเหมินติง ซึ่งเป็นเหมือนฮาราจูกุแห่งไทเป ซึ่งก็มีสินค้ามากมายให้เลือกสรรค์ นอกจากนี้ ยังมีโอกาสได้เดิน ตลาดกลางคืนซื่นหลินด้วย ใครเตรียมเงินไต้หวันมาก็เตรียมมาละลายได้ใน 2 ตลาดนี้,หลังจากเดินทางทัศนาจรในไทเปจนหนำใจแล้ว ก็ถึงคิวเกาสง เราได้นั่งรถไฟความเร็วสูงมุ่งสู่เมืองเกาสง แค่อึดใจ ชั่วโมงกว่าๆ ก็พาพวกเรามาจากไทเป ตอนเหนือลงภาคใต้ที่เกาสง,เมื่อไปถึงเรามีโอกาสได้เข้าพักในอาณาจักร E-DA world ซึ่งภายในประกอบไปด้วยโรงเรียน โรงแรม โรงพยาบาล มหาวิทยาลัย สวนสนุก Outlet สิ่งอำนวยความสะดวกครบครัน และได้รับการต้อนรับจาก Ms. Tseng Tzu Wen Director-General of Kaohsiung City Government Tourism Bureau มากล่าวต้อนรับ และแนะนำสถานที่ท่องเที่ยวเมืองเกาสงมากมาย,Ms.Tseng Tzu Wen Director-General of Kaohsiung City Government Tourism Bureau, กล่าวว่า เมืองเกาสง ถือเป็นเมืองใหญ่อันดับ 3 ของไต้หวัน เดิมเป็นเมืองอุตสาหกรรม โดยมีโรงงานเหล็กจำนวนมาก แต่ต่อมามีการปรับสภาพเมืองให้เหมาะสมกับการท่องเที่ยว โดยมีการก่อสร้างสถานที่พักผ่อนอย่างครบวงจร มีสนามบิน สวนสนุก โรงแรม ภูเขา ทะเล และลำธารสวยงาม ของกินอุดมสมบูรณ์ อีกทั้งบรรยากาศของเมืองเกาสงนั้น ก็ไม่หนาวเกินไปนัก หน้าหนาวจะอยู่ประมาณ 23 องศา มีประชากร 2.3 ล้านคน,ลักษณะนิสัยของชาวเมืองนั้น เป็นคนที่อัธยาศัยดี แลนด์มาร์กที่สำคัญคือ ที่บริเวณ แม่น้ำอ้ายเหอ (แม่น้ำแห่งความรัก) ซึ่งบรรยากาศยามค่ำคืนสวยงาม ซึ่งตรงนี้จะเป็นจุดที่ชาวไต้หวันมักมาแสดงความรักต่อกัน นอกจากนี้ ยังมีสะพานจุดชมวิวที่เพิ่งสร้างเสร็จไปเมื่อเร็วๆ นี้ (Kaosiung Sky walk park),Ms. Tseng Tzu Wen กล่าวอีกว่า ,ที่สำคัญคือ เมืองเกาสง และประเทศไต้หวันนั้น มีเทศกาลบ่อยๆ อาทิ ช่วงตรุษจีน จะมีการปล่อยโคมลอยที่สวยงาม พุทธอุทยานพระใหญ่ โฝ กวง ซาน ที่ยิ่งใหญ่ สวยงาม เทียบเท่าพุทธมณฑล ส่วนเรื่องอาหารนั้น เชื่อว่าอาหารที่นี่มีรสชาติถูกปากคนไทยเป็นอย่างยิ่ง คนเมืองไทเปอาจจะกินจืด แต่สำหรับอาหารในเกาสงจะมีรสชาติจัดจ้านกว่า ส่วนอาหารหวาน ผลไม้ ที่จัดว่าเด็ดคือ ชานมไข่มุก ฝรั่ง สับปะรด มะม่วง ซึ่งมีให้กินทั้งปีเหมือนกับเมืองไทย,ดังนั้น หากจะให้สรุปสั้นๆ ว่า ทำไมคนไทยควรมาเที่ยวเกาสงนั้น ขอบอกเลยว่า ,เกาสง มีธรรมชาติที่สวยงาม คมนาคมสะดวก (นั่งรถไฟความเร็วสูงจากไทเป-มาเกาสง ไม่ถึง 2 ชม.) ผู้คนอัธยาศัยดีเป็นมิตร อาหารอร่อย ราคาไม่แพง มีสวนสนุก เป็นเมืองที่มีการพัฒนาที่ไม่หยุดนิ่ง,หลังจากพูดคุยกันเสร็จสิ้นแล้ว เราได้มีโอกาสได้ไปเที่ยวสถานที่ท่องเที่ยวสำคัญๆ ในเมืองเกาสง นำโดย เกาะฉีจิน เกาะท่องเที่ยวเล็กๆ ห่างจากฝั่งเมืองเกาสงเล็กน้อย หากเดินทางด้วยเรือใช้ระยะเวลาแค่เพียง 5 นาทีเท่านั้น (อารมณ์เหมือนนั่งเรือข้ามฟากไม่ไกลนัก แต่หากนั่งรถก็จะอ้อมโลกเลยทีเดียว สถานที่แห่งนี้มีจุดชมวิวที่งดงามนัก งามแค่ไหนดูภาพกันเอาเองเลย),นอกจากนี้ ยังได้เที่ยวชม พุทธอุทยานพระใหญ่ โฝ กวง ซาน (Fo Guang Shan Monastery) แลนด์มาร์กศาสนาพุทธ นิกายมหายาน มีพระพุทธองค์ใหญ่ตั้งตระหง่าน เรียกว่าเทียบเท่า หรือใหญ่กว่า พุทธมณฑลของไทย เลยก็เป็นได้,แต่ภายในนั้นจะออกแนวหรูหรา อลังการ โดยมีเทคโนโลยีผสมทำให้รู้สึกไปอีกแบบในการมาสักการะสิ่งศักดิ์สิทธิ์ รวมถึงยังเป็นที่ประดิษฐานพระบรมสารีริกธาตุ ส่วนพระเขี้ยวของพระพุทธเจ้าแต่น่าเสียดายที่ไม่สามารถนำรูปมาฝากได้ เพราะเขาห้ามถ่ายรูป,นอกจากนี้ เรายังได้เที่ยวชม, เจดีย์มังกรเสือ วัดฉือจี้ (Dragon Tiger Pagoda ), ซึ่งเป็นเจดีย์สูง 7 ชั้น โดยมีความเชื่อที่ว่า, เดินเข้าปากมังกรแล้วออกจากปากเสือ จะเป็นการขจัดปัดเป่าเอาสิ่งไม่ดีออกจากตัว,และก่อนจะกลับ เรายังได้เที่ยวชม ,โดมแห่งแสง (MRT Formosa Boulevard Station), เป็นสถานีจุดเชื่อมระหว่างรถไฟใต้ดิน 2 สถานี ที่ตกแต่งด้วยประติมากรรมกระจกสีกลางแจ้งที่ใหญ่ที่สุดในโลก มีเส้นผ่าศูนย์กลางของโดมยาว 30 เมตร,ทั้งนี้ ,นายวิชญ์ กิจจาทร ผู้จัดการทั่วไป บริษัท การบินไทย ประจำประเทศไต้หวัน, พูดถึงภาพรวมทริปนี้ว่า ก่อนหน้านี้การท่องเที่ยวประเทศไต้หวันนั้น เป็นเรื่องที่ยากกว่านี้เพราะต้องทำวีซ่า ฉะนั้นทำให้คนไทยท่องเที่ยวไต้หวันไม่สูงนัก ประมาณปีละ 190,000 คน แต่พอประเทศไต้หวันมีการเปลี่ยนแปลงในการเรื่องการทำวีซ่า ทำให้ปีที่ผ่านมามีนักท่องเที่ยวเพิ่มขึ้นถึง 50% คือ 290,000 คน/ปี,ส่วนสถานที่ท่องเที่ยวนั้น จะเน้นเรื่องกิน เที่ยวชมธรรมชาติ นักท่องเที่ยวหลายแนวทั้งแบ็กแพ็กเกอร์ สปอร์ต ก็สามารถท่องเที่ยวที่นี่ได้อย่างสบายกระเป๋า,ผู้จัดการทั่วไป การบินไทยประจำประเทศไต้หวัน กล่าวว่า เมื่อเราเห็นโอกาสตรงนี้ จึงมีการปรับเปลี่ยนเครื่องบินในการให้บริการ จากเครื่องบินแอร์บัส A330 มาเป็นเครื่องบินโบอิ้ง 777 ซึ่งเป็นเครื่องบินลำใหม่กว่า และใหญ่กว่า มาใช้แข่งขันในตลาดไต้หวัน โดยเปลี่ยนเครื่องบินทั้ง 2 เที่ยวบิน/วัน,ที่เราต้องทำเพราะ 1. ปัจจุบันมีการแข่งขันกับโลว์คอสต์แอร์ไลน์ถึง 3 สายการบิน นอกจากนี้ ยังมีฟูลเซอร์วิส อีก 2 สายการบิน (Eva Air, China Airlines) ซึ่งด้านราคานั้นเรามีการแข่งขันกับ 2 การบินนี้ เราจึงต้องเร่งพัฒนาด้านบริการของเรา เพื่อให้ผู้โดยสารทุกคนได้รับการบริการที่ดีที่สุดจากการบินไทย,การปรับปรุงในครั้งนี้ได้ผลดีแค่ไหน นายวิชญ์ กล่าวว่า เพราะว่าเครื่อง 330 เป็นเครื่องที่ใช้มานานมากแล้ว เครื่องก็เป็นของเก่า แต่พอเราได้ โบอิ้ง 777 ทุกอย่างดีขึ้นทั้งหมด นอกจากนี้ ยังทำเลานจ์ใหม่ (เลานจ์ที่ใช้ร่วมกัน) เมื่อเปลี่ยนเครื่องบินก็เห็นผลทันที อัตราบรรทุกผู้โดยสาร (เคบิน แฟ็กเตอร์) ก็เพิ่มขึ้นเป็น 87 เปอร์เซ็นต์ แค่นี้ยังไม่พอ เราจึงคิดจะเพิ่มขึ้นมา โดยเราได้โปรดักส์ใหม่ คือ 787-900 เรียกว่าลำใหม่เอี่ยมเลย เราจึงดึงเข้ามาบินตรงไต้หวันได้,อย่างที่ทราบกันว่า เครื่องบินรุ่นนี้เป็นเครื่องบินที่ใช้วัสดุพิเศษ ทำให้เครื่องบินมีน้ำหนักเบา หากเป็นบิสสิเนสคลาส ก็จะมีการจัดพื้นให้เป็นคอกเพื่อความสะดวกสบาย ที่สำคัญเครื่องลำนี้จะเงียบกว่า (ยืนยันว่าเงียบมาก นั่งมาแล้ว เสียงเครื่องบินเบามาก),ส่วนการบริการเรามีการปรับปรุงเรื่องการเสิร์ฟอาหารในทุกชั้น ทั้งบิสสิเนสและอีโคโนมีคลาส โดยจะมีการนำเสนอเมนูใหม่ๆ ยกตัวอย่างเช่น ข้าวเหนียวมะม่วง ให้ถูกปากคนไทยและไต้หวัน อีกทั้งวงรอบของเมนูอาหารก็จะมีการปรับเปลี่ยนถึง 3 แบบ ทำให้ผู้โดยสารไม่รู้สึกเบื่อ ซึ่งจะไม่เหมือนกับสายการบินอื่นๆ,ส่วนเที่ยวบินสายอื่นๆ นั้น ตอนแรกเราคิดว่าจะเปิดบินตรงที่ ไทเป-เชียงใหม่ แต่เนื่องจากเรายังได้ช่วงเวลาที่ไม่ค่อยเหมาะสม เราจึงคิดว่ายังไม่ทำในตอนนี้ เราจะรอการเจรจาจนกว่าจะได้ช่วงเวลาที่ดีกว่านี้,กรุงเทพ-เกาสง เป็นอีก 1 เที่ยวบินใหม่ที่เราเปิดตัวเมื่อเดือนตุลาคมปีที่แล้ว ซึ่ง เมืองเกาสง ถือเป็นเมืองใหญ่ทางใต้ของประเทศไต้หวัน ตอนนี้เราถือว่าเป็นผู้ริเริ่มเหมือนกับเส้นทาง กาฐมาณฑุ ที่เราเป็นผู้ริเริ่มบินเส้นทางนี้ก่อนจะบูมมากในปัจจุบัน,แต่สำหรับเกาสง ประเทศไต้หวันกำลังเดินหน้าโปรโมตการท่องเที่ยวพื้นที่ภาคใต้ การที่เราเข้ามาทำเส้นทางนี้ตั้งแต่เริ่มต้นนั้น จะทำให้นักท่องเที่ยวได้เริ่มสำรวจเมืองใหม่ ขณะเดียวกัน เมืองเกาสง เองก็ให้การรองรับการบินไทยเป็นอย่างดี โดยให้เราได้แลนดิ้งฟรี นอกจากนี้ ยังอำนวยความสะดวกให้กับผู้โดยสารต่างๆ เป็นอย่างดี,ช่วงท้าย นายวิชญ์ ได้กล่าวยอมรับว่าตั๋วของการบินไทยนั้น ไม่ใช่ราคาที่ถูกสุด แต่,สิ่งที่จะทำหลังจากนี้ คือ การทำยังไงก็ได้เพื่อดึงคนไต้หวันมาเที่ยวไทยให้มากขึ้น ที่ผ่านมาคนไต้หวันมาประเทศไทย เพียง 4% จากคนที่มีพาสปอร์ต 16 ล้านคน (ทั้งประเทศมี 23 ล้านคน) ซึ่งถือว่าน้อยมาก จะทำยังไงก็ได้ที่จะทำให้เขาเที่ยวบ้านเรามากกว่านี้ตอนนี้เราจึงคิดว่าควรจะทำอะไรก็ได้ให้เกิดความต้องการ,ทีแรกเรากะว่าจะทำละคร โดยวาง ,น้องนาย ณภัทร เสียงสมบุญ, ,ไว้ แต่กว่าจะทำ แล้วมันต้องใช้เงินพอสมควร แต่เมื่อตอนนี้มีกระแส บุพเพสันนิวาส, มาแล้ว ตอนนี้ไปจีน เวียดนาม และ ประเทศอื่นๆ แล้ว ก็เป็นโอกาสดีที่เราจะนำละครเรื่องนี้ไปจุดกระแสที่ไต้หวันให้ได้ ถึงจะมีคนที่ไปตามรอยตอนนี้กำลังเดินหน้าดำเนินการ และได้ไฟเขียวกับ ททท.แล้ว เราเพียงให้ตั๋วเขาอย่างเดียว จากนั้น ททท.จะเป็นผู้จัดการทุกอย่าง หากเราเลือกสื่อ หรือบล็อกเกอร์ ที่สามารถจุดไฟตรงนี้ได้ ก็จะกลายเป็นกระแส เรียกนักท่องเที่ยวไต้หวันกลับเข้าประเทศเราได้,สำหรับทริปใช้เวลาเดินทางไป-กลับ รวม 5 วัน 4 คืน ซึ่งขากลับนั้น ทีมข่าวฯ ได้โอกาสนั่งสายการบิน ไทยสมายล์ เที่ยวบิน TG2689 และใช้เวลาประมาณ 3 ชั่วโมง เครื่องบินก็ร่อนลงจอด ณ สนามบินสุวรรณภูมิ อย่างนิ่มนวลจบทริปอย่างสวยงามและมีความสุข หากใครที่สนใจอยากเที่ยวไต้หวัน ก็ลองหาข้อมูลกันดู รับรองไม่ยากอย่างที่คิด คนเดียวก็เที่ยวได้ 
ใครๆ ก็ว่าประเทศไต้หวัน คือ Little Japan แต่ถ้าใครยังไม่ได้สัมผัสด้วยตา ได้ก้าวเท้าลุยย่ำเที่ยวก็คงตอบได้ยากว่า จริงอย่างที่ปากว่าหรือไม่
การบินไทย,ไต้หวัน,ไทเป  101,เกาสง,ทีมข่าวเฉพาะกิจไทยรัฐออนไลน์